પછી પ્રભુ વિહાર કરી અન્યત્ર પધાર્યા. એકદા પુન: ગિરનાર ઉપર પધાર્યા ત્યારે અનેક રાજકન્યાઓ સહિત રાજીમતિએ તથા રથનેમિ સહિત નેમિપ્રભુના ભાઈઓએ પ્રભુના હાથે દિક્ષા લીધી. સાધ્વી રાજીમતિએ ચરિત્રની નિર્મળ આરાધનાથી શિવસુખને પામ્યા અને ત્યાં ચિરકાળથી ઇચ્છેલો પ્રભુનો સંયોગ શાશ્વત બનાવ્યો. આરીતે સતી રાજીમતિ ચારસો વર્ષ ઘરમાં, એક વર્ષ છદ્મસ્થ અને પાંચસો વર્ષ કેવલી તરીકે વિચરી નેમિપ્રભુથી પહેલા મુક્તિમાં ગયા.